Си гугъахэр сфlэкlуэдащ

Си хэкужым згъэзэжыну си гугъэурэ,
Мы гъэр иухмэ етlэнэгъэ жысlэурэ,
lэмалыншэ къомыр си гупэ къиувэурэ,
Хэщlай си гъащlэ тlэкlур, зырыз
зырызурэ.

Си хэкужьым и лъагъуныгъэр
къысхуэнащ пщlыхьэпlэуэ,
Гъэ бзаджэхэм ягъатхъуа си щхьэракъым си гу узыр…

Си хэкужым щызгъащlэну гугъэхэр
сфlэкlуэдащ.
Истамбылакlуэм сырибынщ, си гъащlэр
щызгъэкlуами,
Хамэ лъэпкъым зезгъэкlуу lэпкълъэпкъкlэ сахэсами,
Си адыгэбзэншэу, си хабзэншэу псэуныр
зи си гум темыхуа.

Си щыхьэт тхылъым «тыркущ» итыр.
Мыр сэракъым. Сэ сы сыадыгэщ,
тхылъым ар темытми,
Си гур тыншынукъым илъэс минкlэрэ
дунейм сыщыпсэуами,
Сымыгъэзэжыфу си хэкужьым сытекlыжмэ дунейм, хэзбжэнукъым сыпсэуауэ.
 
Гъэ бзаджэхэм сlаха си щlалэгъуэракъым
гу узыр,
Си хэкужьымкlэ гугъэхэр сфlэкlуэдащ.
Я Алыхьышхуэ, сыту бэлыхьышхуэт ди
адыгэ лъэпкъым къытеплъхьар!
Я Алыхьышхуэ, уэратэкъэ дунейм и жэнэт хуэдэ ди хэкужьри къыдэзытар?
Я Алыхьышхуэ жызоlэри, сыщоупщlэ: сыт гуныхьышхуэт къэтхьар?
Сытыт лъэпкъ бзаджэм lэмал епту ди
хэкужым дыщlребгъэхуар?
Тфlэкlуэдауэ уэ къыдэпта ди анэдэлъхубзэри, ди хабзэри
тетщ дуней хъурейм…

Я Алыхьышхуэ, дынолъэlур насып
къытхуэпщlынкlэ
гъэзэжыныр ди хэкужьым!
Хамэ губгъуэхэм адыгэуэ дыщыпсэуфынкlэ си гугъэхэр сфlэкlуэдащ...

Истамбыл, 2012 гъэ
Кlэдыкlуей Эркан